text: Hannerup Kirkes sognegård mistede påskepynten
  28 marts 2013 kl. 07.24
  Påske-pynten gik tidligt Skærtorsdag morgen af sognegården ved Hannerup Kirke på Prangervej i Fredericia. 
  Omkring klokken 04,30 kørte en varebil nemlig ind i sognegårdens nye indgangsparti, som for få dage siden var taget i brug.
  
  Varebilens fører var en 26-årig rumænsk mand, der slap fra ulykken uden skader - men han blev på på sygehuset til kontrol, da politiet antager, at ulykken kan skyldes et ildebefindende, hvis chaufføren ikke slet og ret er faldet i søvn under kørslen.
  Ingen gudstjenester eller andre arrangementer i Hannerup Kirke og sognegården bliver berørt af ulykken - dog skal gæster til sognegården bruge en alternativ indgang.
  